title: Direttiva tal-Kummissjoni 2006/133/KE tal- 11 ta' Diċembru 2006 li temenda d-Direttiva tal-Kunsill 91/414/KEE għall-inklużjoni tal-flusilazole bħala sustanza attiva Test b’rilevanza għaż-ŻEE.

text:
               1.12.2007

               MT

               Il-Ġurnal Uffiċjali ta’ l-Unjoni Ewropea

               458

         DIRETTIVA TAL-KUMMISSJONI 2006/133/KE
   tal-11 ta' Diċembru 2006
   li temenda d-Direttiva tal-Kunsill 91/414/KEE għall-inklużjoni tal-flusilazole bħala sustanza attiva
   (Test b’relevanza għaż-ŻEE)
   IL-KUNSILL TA’ L-UNJONI EWROPEA,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq ta' prodotti tal-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni ta’ l-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta’ prodotti għall-protezzjoni tal-pjanti (2) jistabbilixxi lista ta' sustanzi attivi li għandhom jiġu assessjati, bil-ħsieb li jiġu possibilment inklużi fl-Anness I tad-Direttiva 91/414/KEE. Dik il-lista tinkludi l-flusilazole.

               (2)

               Fil-każ tal-flusilazole, l-effetti fuq is-saħħa tal-bniedem u l-ambjent ġew assessjati skond id-dispożizzjonijiet preskritti fir-Regolament (KEE) Nru 3600/92 għal firxa ta' użi proposti min-notifikatur. Permezz tar-Regolament tal-Kummissjoni (KE) Nru 933/94 tas-27 ta' April ta' l-1994 li jipprovdi s-sustanzi attivi ta' prodotti ta' protezzjoni ta' pjanti u jawtorizza r-rapporteur ta' l-Istati Membri għall-implimentazzjoni tar-Regolament (KEE) Nru 3600/92 (3), l-Irlanda ġiet innominata bħala Stat Membru Rapporteur. L-Irlanda ressqet ir-rapport ta' assessjar u r-rakkomandazzjonijiet relevanti lill-Kummissjoni nhar it-30 ta' April 1996 skond l-Artikolu 7(1)(c) tar-Regolament (KEE) Nru 3600/92.

               (3)

               Ir-rapport ta' assessjar ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina ta’ l-Ikel u s-Saħħa ta' l-Annimali.

               (4)

               Tressqu żewġ mistoqsijiet fir-rigward tal-flusilazole lill-Kumitat Xjentifiku dwar il-Pjanti (“il-Kumitat Xjentifiku”). L-ewwel waħda kienet dwar l-adegwatezza ta’ l-NOEC (No Observed Effect Concentration) proposta biex tiġi żgurata protezzjoni suffiċjenti mill-effetti ħżiena fuq ir-reproduzzjoni u, b’mod iktar ġenerali, sensittività komparattiva mat-testijiet ta’ l-istadju bikri meta mqabbel ma’ l-istudju taċ-ċiklu sħiħ tal-ħajja tal-ħut. It-tieni mistoqsija kellha x’taqsam ma’ l-impatt potenzjali fuq id-dekompożizzjoni tal-materjal organiku. Fiż-żewġ każi, ir-rakkomandazzjonijiet tal-Kumitat Xjentifiku (4), tqiesu fit-tfassil ta’ din id-Direttiva r-rapport relevanti ta’ reviżjoni.

               (5)

               Minn eżamijiet varji li saru deher li l-prodotti għall-protezzjoni tal-pjanti li fihom it-flusilazole jistgħu jissodisfaw, b’mod ġenerali, il-kondizzjonijiet stipolati fl-Artikolu 5(1) (a) u (b) tad-Direttiva 91/414/KEE, b’mod partikolari fir-rigward ta' l-użi tagħhom li ġew eżaminati u spjegati fir-rapport ta’ reviżjoni tal-Kummissjoni, sakemm jiġu applikati miżuri adegwati ta’ taffija. Peress li l-flusilazole huwa sustanza perikoluża, l-użu tiegħu għandu jkun ristrett. B'mod partikolari, hemm tħassib dwar l-effetti tossiċi intrinsiċi tiegħu, inklużi proprjetajiet li potenzjalment iħawdu l-endokrini. Sal-lum għad ma hemmx qbil bejn ix-xjenzjati dwar id-daqspreċiż tar-riskju. Bl-applikazzjoni tal-prinċipju prekawzjonarju, u bil-kunsiderazzjoni tal-qagħda preżenti ta' l-għarfien xjentifiku, għandhom jiġu imposti miżuri għat-taffija tar-riskju sabiex jintlaħaq il-livell għoli ta' protezzjoni li l-Komunità għażlet għas-saħħa tal-bniedem u ta' l-annimali, kif ukoll ta' l-ambjent.

               (6)

               L-Artikolu 5(4) u 6(1) tad-Direttiva 91/414/KEE jistipola li l-inklużjoni ta’ sustanza fl-Anness I tista’ tiġi suġġetta għal kondizzjonijiet u restrizzjonijiet. F'dan il-każ, ir-restrizzjonijiet dwar il-perjodu ta' inklużjoni u l-uċuħ tar-raba' awtorizzati jitqiesu bħala meħtieġa. Il-miżuri oriġinali ppreżentati lill-Kumitat Permanenti fuq il-Katina ta’ l-Ikel u s-Saħħa ta’ l-Annimali, ipproponew ir-restrizzjoni tal-perjodu ta' l-inklużjoni għal seba’ snin, sabiex l-Istati Membri għandhom jagħtu prijorità lir-reviżjoni tal-prodotti tal-protezzjoni tal-pjanti li fihom il-flusilazole u li diġà jinsabu fis-suq. Sabiex jiġu evitati d-diskrepanzi fil-livell għoli mixtieq ta' protezzjoni, l-inklużjoni fl-Anness I tad-Direttiva 91/414/KEE kellha l-għan li tkun limitata għall-użi tal-flusilazole li tassew ġew assessjati fl-evalwazzjoni Komunitarja u li l-użi proposti għalihom tqiesu li jissodisfaw il-kundizzjonijiet tad-Direttiva 91/414. Dan jimplika li użi oħra, li f'dan l-assessjar ma ġewx koperti jew inkella ġew koperti parzjalment, qabel ma setgħu jitqiesu biex jiddaħħlu fl-Anness I tad-Direttiva 91/414/KEE l-ewwel kellhom ikunu suġġetti għal eżami komplet. Fl-aħħarnett, minħabba l-livell ta' periklu tal-flusolazole, tqies bħala meħtieġ li fuq il-livell Komunitarju tkun prevista armonizzazzjoni minima ta' ċerti miżuri għat-taffija tar-riskju li l-Istati Membri kellhom japplikawhom meta jagħtu l-awtorizzazzjonijiet.

               (7)

               . Taħt il-proċeduri stipulati bid-Direttiva 91/414, l-approvazzjoni ta’ sustanza attiva, inkluża d-definizzjoni ta’ miżuri ta’ taffija tar-riskju, hija deċiża mill-Kummissjoni. L-Istati Membri jerfgħu r-responsabilità għall-implimentazzjoni, applikazzjoni u kontroll tal-miżuri maħsuba sabiex iraffu r-riskji ġġenerati minn prodotti tal-ħarsien tal-pjanti. Tħassib li esprimew bosta Stati Membri jirrifletti l-ġudizzju tagħhom li restrizzjonijiet addizzjonali huma meħtieġa sabiex inaqqsu r-riskju għal-livell li jista' jitqies bħala aċċettabbli u konsistenti mal-livell għoli ta' ħarsien imfittex fi ħdan il-Komunità. Fil-preżent, li jiġi stabbilit il-livell adegwat tas-sigurtà u l-ħarsien għal produzzjoni, kummerċjalizzazzjoni u użu ssuktati tal-flusilazole hija kwistjoni ta’ ġestjoni tar-riskju.

               (8)

               Bħala konsegwenza ta’ dan ta’ hawn fuq, il-Kummissjoni eżaminat mill-ġdid il-pożizzjoni tagħha. Sabiex tirrifletti b’mod tajjeb il-livell għoli ta’ ħarsien imfittex fil-Komunità, qieset xieraq, minbarra l-prinċipji stipulati fil-premessa 6 li tnaqqas aktar il-perjodu ta’ inklużjoni għal 18-il xahar flok seba’ snin. Dan inaqqas aktar kwalunkwe riskju billi jiżgura valutazzjoni mill-ġdid ta’ prijorità ta’ din is-sustanza.

               (9)

               Wieħed jista’ jistenna li prodotti tal-ħarsien tal-pjanti li fihom il-flusilazole jissodisfaw ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, fir-rigward ta’ l-użi li kienu eżaminati u ddettaljati fir-rapport ta’ reviżjoni tal-Kummissjoni u sakemm il-miżuri meħtieġa ta’ taffija tar-riskju jkunu applikati.

               (10)

               Mingħajr ħsara għall-konklużjoni li l-prodotti tal-protezzjoni tal-pjanti li fihom il-flusilazole jistgħu jkunu preżunti li jissodisfaw ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, huwa f'loku li jinkiseb aktar tagħrif dwar ċerti punti speċifiċi. Il-proprjetajiet potenzjali tal-flusilazole għat-taħwid ta' l-endokrini ġew assessjati f'test li segwa l-aħjar prattika disponibbli fil-preżent. Il-Kummissjoni hija konxja li l-Organizzazzjoni għall-Kooperazzjoni u l-Iżvilupp Ekonomiku (OECD) qiegħda tiżviluppa linji ta' gwida għall-ittestjar sabiex tirfina aktar l-assessjar tal-proprjetajiet potenzjali għat-taħwid ta' l-endokrini. Għaldaqstant huwa f'loku li jiġi rikjest li l-flusilazole għandu jiġi suġġett għal ittestjar ulterjuri bħal dan hekk kif il-Linji ta' Gwida ta' l-OECD kif maqbula jkunu disponibbli, u dawn l-istudji għandhom jiġu ppreżentati min-notifikatur. Barra minn hekk, l-Istati Membri għandhom jesiġu li d-detenturi ta' l-awtorizzazzjonijiet jagħtu l-informazzjoni dwar l-użu tal-flusilazole, inkluż kwalunkwe tagħrif dwar l-inċidenzi fuq saħħet l-operaturi.

               (11)

               Bħalma jgħodd għas-sustanzi kollha inklużi fl-Anness I tad-Direttiva 91/414/KEE, l-istatus tal-flusilazole jista' jiġi rivedut taħt l-Artikolu 5(5) ta' dik id-Direttiva, fid-dawl ta' kwalunkwe tagħrif ġdid li jsir disponibbli. Bl-istess mod, il-fatt li l-inklużjoni ta’ din is-sustanza fl-Anness I tiskadi f’data partikolari ma jżommx l-inklużjoni milli tiġġedded skond il-proċeduri stipulati fid-Direttiva.

               (12)

               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta' sustanzi attivi evalwati fil-qafas tar-Regolament (KEE) Nru 3600/92 uriet li jistgħu jinqalgħu xi diffikultajiet fl-interpretazzjoni tad-dmirijiet tad-detenturi ta' awtorizzazzjonijiet eżistenti dwar l-aċċess għad-data. Għalhekk, sabiex jiġu evitati iżjed diffikultajiet, jidher li huwa meħtieġ li d-dmirijiet ta’ l-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni juri aċċess għal dossier li jissodisfa r-rekwiżiti ta’ l-Anness II għal dik id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew id-detenturi ta' l-awtorizzazzjonijiet meta mqabbla mad-direttivi li ġew adottati sa issa li jemendaw l-Anness I.

               (13)

               Għandu jitħalla jgħaddi perjodu ta’ żmien raġonevoli qabel ma s-sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jitħallew jagħmlu t-tħejjijiet sabiex jilħqu r-rekwiżiti ġodda li jirriżultaw mill-inklużjoni.

               (14)

               Mingħajr ħsara għall-obbligi stipulati mid-Direttiva 91/414/KEE b'konsegwenza ta’ l-inklużjoni ta' sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet ta’ prodotti għall-protezzjoni tal-pjanti eżistenti li fihom il-flusilazole sabiex jaċċertaw li jkunu sodisfatti l-kundizzjonijiet stipulati fid-Direttiva 91/414/KEE, u b’mod partikolari fl-Artikolu 13 tagħha u fil-kundizzjonijiet rilevanti stipulati fl-Anness I. L-Istati Membri għandhom ivarjaw, jibdlu jew jirtiraw, kif ikun jixraq, l-awtorizzazzjonijiet eżistenti, bi qbil mad-dispożizzjonijiet tad-Direttiva 91/414/KEE.. B'deroga mill-iskadenza ta' hawn fuq, għandu jingħata perjodu itwal għall-preżentazzjoni u l-evalwazzjoni tad-dossier sħiħ ta' l-Anness III għal kull prodott għall-protezzjoni tal-pjanti għal kull użu maħsub skond il-prinċipji uniformi stabbiliti fid-Direttiva 91/414/KEE. Fid-dawl tal-proprjetajiet perikolużi tal-flusilazole, il-perjodu li fih l-Istati Membri għandhom jivverifikaw jekk il-prodotti tal-protezzjoni tal-pjanti li fihom il-flusilazole, waħedhom jew inkella ma' sustanzi attivi awtorizzati oħra, jikkonformawx mad-dispożizzjonijiet ta' l-Anness VI ma għandux jaqbeż it-18-il xahar.

               (15)

               Huwa għalhekk xieraq li tkun emendata d-Direttiva 91/414/KEE skond dan.

               (16)

               Il-Kumitat Permanenti tal-Katina ta’ l-Ikel u s-Saħħa ta' l-Annimali, ma tax opinjoni fiil-limitu ta’ żmien stabbilit mill-President tiegħu u għalhekk il-Kummissjoni ppreżentat lill-Kunsill proposta relatata ma’ dawn il-miżuri. Dwar l-iskadenza tal-perjodu stipulat fit-tieni subparagrafu ta’ l-Artikolu 19(2) tad-Direttiva 91/414/KEE, il-Kunsill għadu la adotta l-att propost ta' implimentazzjoni u l-anqas ma indika l-oppożizzjoni tiegħu għall-proposta għall-miżuri ta' implimentazzjoni u skond dan hija l-Kummissjoni li għandha tadotta dawn il-miżuri.

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif elenkat fl-Anness ta' din id-Direttiva.
   Artikolu 2
   L-Istati Membri għandhom jaddottaw u jippubblikaw sa mhux aktar tard mit-30 ta' Ġunju 2007, il-liġijiet, regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva. Huma għandhom jikkomunikaw mill-ewwel lill-Kummissjoni it-test ta' dawn id-dispożizzjonijiet u t-tabella ta' korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawk id-dispożizzjonijiet mill-1 ta' Lulju 2007.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati mit-tali referenza meta dawn jiġu ppubblikati uffiċjalment. L-Istati Membri jiddeterminaw kif għandha ssir din ir-referenza.
   Artikolu 3
   1.   L-Istati Membri għandhom f’konformità mad-Direttiva 91/414/KEE, fejn hu meħtieġ, jemendaw jew jirtiraw awtorizzazzjonijiet eżistenti għall-prodotti għall-protezzjoni tal-pjanti li fihom il-flusilazole bħala sustanza attiva sat-30 ta’ Ġunju 2007. Sa dik id-data, dawn għandhom, b'mod partikolari, jivverifikaw li l-kundizzjonijiet fl-Anness I għal dik id-Direttiva dwar il-flusilazole jiġu ssodisfati, minbarra dawk identifikati fil-Parti B tar-reġistrazzjoni dwar dik is-sustanza attiva, u li d-detentur ta' l-awtorizzazzjoni jkollu, jew ikollu aċċess għal, dossier li jissodisfa r-rekwiżiti ta' l-Anness II għal dik id-Direttiva skond il-kundizzjonijiet ta' l-Artikolu 13.
   2.   B'deroga mill-paragrafu 1, għal kull prodott awtorizzat tal-protezzjoni tal-pjanti li fih il-flusilazole, l-Istati Membri għandhom jevalwaw il-prodott mill-ġdid skond il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta' dokumentazzjoni li tissodisfa r-rekwiżiti ta' l-Anness III ta' dik id-Direttiva u li tikkunsidra l-parti B tar-reġistrazzjoni dwar il-flusilazole fl-Anness I ta' dik id-Direttiva. Fuq il-bażi ta’ dik l-evalwazzjoni, għandhom jiddeterminaw jekk il-prodott jissodisfax il-kondizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara dik id-determinazzjoni, għall-prodotti li fihom il-flusilazole, fejn ikun meħtieġ, l-Istati Membri għandhom jemendaw jew jirtiraw l-awtorizzazzjoni sal-30 ta' Ġunju 2008.
   Artikolu 4
   Din id-Direttiva ser tidħol fis-seħħ nhar l-1 ta' Jannar ta' l-2007.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 11 ta' Diċembru 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 230, 19.8.1991, p. 1. Direttiva kif l-aħħar emendata bid-Direttiva 2006/74/KE (ĠU L 238, 30.8.2006, p. 17).

      (2)  ĠU L 366, 15.12.1992, p. 10. Regolament kif emendat l-aħħar mir-Regolament tal-Kummissjoni (KE) Nru 2266/2000 (ĠU L 259, 13.10.2000, p. 10).

      (3)  ĠU L 107, 28.4.1994, p. 8. Regolament kif emendat l-aħħar mir-Regolament tal-Kummissjoni (KE) Nru 2230/95 (ĠU L 225, 22.9.1995, p. 1).

      (4)  L-Opinjoni tal-Kumitat Xjentifiku dwar il-Pjanti dwar l-evalwazzjoni ta' l-effetti riproduttivi tal-Flusilazole fil-kuntest tad-Direttiva tal-Kunsill 91/414/KEE (Opinjoni adottata mill-Kumitat Xjentifiku dwar il-Pjanti fit-18 ta' Lulju 2002).

      ANNESS
      Ir-reġistrazzjonijiet li ġejjin għandhom jinżiedu fl-aħħar tat-tabella fl-Anness I għad-Direttiva 91/414/KE.

                     Nru

                     Isem Komuni, Numri ta' identifikazzjoni

                     Isem IUPAC

                     Purità (1)

                     Dħul fis-seħħ

                     Skadenza ta' l-inklużjoni

                     Dispożizzjonijiet speċifiċi

                     “147

                     Flusilazole
                     Nru CAS 85509-19-9
                     Nru CIPAC 435

                     Bis(4-fluorophenyl)(methyl) (1H-1,2.4-triazol-1-ylmethyl)silane

                     925  g/kg

                     L-1 ta’ Jannar 2007.

                     il-30 ta’ Ġunju 2008

                     PARTI A
                     Jistgħu jiġu awtorizzati biss l-użi bħala funġiċida fuq l-uċuħ tar-raba' li ġejjin:

                                 —

                                 ċereali għajr ir-ross

                                 —

                                 qamħirrum

                                 —

                                 iż-żerriegħa tal-kolza

                                 —

                                 pitravi taz-zokkor

                           f'rati li ma jaqbżux il-200 g sustanza attiva kull ettaru għal kull applikazzjoni.
                     L-użi li ġejjin m’għandhomx ikunu awtorizzati:

                                 —

                                 applikazzjoni mill-arja;

                                 —

                                 applikazzjonijiet minn fuq id-dahar jew bl-idejn, sew jekk dak li jkun ikun dilettant jew professjonist;

                                 —

                                 il-ġardinaġġ privat tad-dar

                           L-Istati Membri għandhom jiżguraw li jiġu applikati l-miżuri kollha għat-taffija tar-riskju. Għandha tingħata attenzjoni partikolari għall-protezzjoni ta’:

                                 —

                                 l-organiżmi akkwatiċi. Fejn ikun rilevanti, jeħtieġ li tinżamm distanza adegwata bejn l-uċuħ trattati u l-ilmijiet tal-wiċċ. Din id-distanza tista' tkun tiddependi mill-applikazzjoni jew le ta' metodi jew tagħmir li jnaqqsu t-tifrix aċċidentali;

                                 —

                                 l-għasafar u l-mammiferi Il-kundizzjonijiet ta' l-awtorizzazzjoni għandhom jinkludu miżuri għat-taffija tar-riskju, bħalma huma l-użu f'waqtu tal-prodott u l-għażla ta' dawk il-formulazzjonijiet li, minħabba l-preżentazzjoni fiżika tagħhom jew il-preżenza ta' aġenti li jiżguraw evitar adegwat, jimminimizzaw l-esponiment ta' l-ispeċi kkonċernata.

                                 —

                                 l-operaturi, li jeħtiġilhom jilbsu lbies protettiv adegwat, partikolarment ingwanti, coveralls, buz tal-lastku u l-protezzjoni tal-wiċċ jew in-nuċċalijiet tas-sikurezza waqt it-taħlit, it-tagħbija, l-applikazzjoni u t-tindif tat-tagħmir, sakemm l-esponiment għas-sustanza attiva ma jkunx adegwatament imbarrat mid-disinn u l-kostruzzjoni tat-tagħmir innifsu, jew inkella bl-immuntar ta' komponenti protettivi speċifiċi fuq l-istess tagħmir.

                           PARTI B
                     Għall-implimentazzjoni tal-prinċipji uniformi ta' l-Anness VI, il-konklużjonijiet tar-rapport ta' evalwazzjoni dwar il-flusilazole, u b'mod partikolari l-Appendiċi I u II tiegħu, għandhom jiġu kkunsidrati.
                     L-Istati Membri jeħtiġilhom jiżguraw li d-detenturi ta' l-awtorizzazzjonijiet jirrappurtaw sa mhux aktar tard mill-31 ta' Diċembru ta' kull sena dwar l-inċidenzi ta' problemi tas-saħħa fost l-operaturi. L-Istati Membri jistgħu jirrikjedu li jingħata tagħrif, bħal data dwar il-bejgħ u s-servej tax-xejriet ta' l-użu, ħalli tkun tista' tinkiseb stampa realistika tal-kundizzjonijiet ta' l-użu u l-impatt tossikoloġiku possibbli tal-flusilazole.
                     L-Istati Membri għandhom jitolbu li jiġu ppreżentati aktar studji biex jindirizzaw il-proprjetajiet potenzjali tal-flusilazole għat-taħwid ta' l-endokrina fi żmien sentejn mill-adozzjoni, min-naħa ta' l-Organizzazzjoni għall-Kooperazzjoni u l-Iżvilupp Ekonomiku (OECD), tal-Linji ta' Gwida użati għall-Ittestjar dwar it-taħwid ta' l-endokrini. Għandhom jiżguraw li n-notifikatur li fuq talba tiegħu il-flusilazole jkun iddaħħal f’dan l-Anness jipprovdi dawn l-istudji lill-Kummissjoni fi żmien sentejn mill-adozzjoni tal-linji ta’ gwida msemmija hawn fuq.”

         (1)  Dettalji oħra dwar l-identità u l-ispeċifikazzjoni tas-sustanżi attivi huma pprovduti fir-rapport tar-reviżjoni.


title: Id-Direttiva tal-Kummissjoni 98/68/KE ta’ l-10 ta’ Settembru 1998 li tippreskrivi d-dokument standard li hemm riferenza għalih fl-Artikolu 9(1) tad-Direttiva tal-Kunsill 95/53/KE u ċerti regoli għall-kontrolli meta jiġi ntrodott għalf għall-bhejjem fil-Komunità minn pajjiżi terziTest b’relevanza għall-ŻEE

text:
Avviż Legali Importanti

|

31998L0068

Official Journal L 261 , 24/09/1998 P. 0032 - 0038

		Id-Direttiva tal-Kummissjoni 98/68/KEta’ l-10 ta’ Settembru 1998li tippreskrivi d-dokument standard li hemm riferenza għalih fl-Artikolu 9(1) tad-Direttiva tal-Kunsill 95/53/KE u ċerti regoli għall-kontrolli meta jiġi ntrodott għalf għall-bhejjem fil-Komunità minn pajjiżi terzi(Test b’relevanza għall-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 95/53/KE tal-25 ta’ Ottubru 1995 li tistabbilixxi l-prinċipji li jirregolaw l-organizzazzjoni ta’ l-ispezzjonijiet uffiċjali fil-qasam tan-nutrizzjoni tal-bhejjem (1), u b’mod partikolari l-Artikolu 9(2) tagħha,Filwaqt li meta jiġu ntrodotti prodotti fit-territorju doganali tal-Komunità u ma jiġux rilaxxati biex ikkunu jistgħu jiċċirkolaw liberament fit-territorju ta’ l-Istat Membru li jwettaq il-kontrolli, l-awtorità kompetenti għandha tipprovdi lill-persuna konċernata b’dokument li jindika t-tip ta’ kontroll imwettaq u r-riżultati tiegħu;Filwaqt li għandhom jiġu adottati regoli għall-kumpilazzjoni u t-tqassim tad-dokument;Filwaqt li fid-definizzjoni tat-tfassil tad-dokument għandu jingħata każ tal-possibiltà fil-futur ta’ trasmissjoni elettronika eventwali ta’ l-informazzjoni miżmuma fih;Filwaqt li dan il-metodu uniformi jippermetti li d-dokument jiġi miktub fl-lingwa uffiċjali waħda biss tal-Komunità;Filwaqt li għandha tiġi stabbilita koperazzjoni mill-qrib bejn l-awtorità doganali u l-awtorità kompetenti fil-qasam ta’ nutrizzjoni tal-bhejjem sabiex ikun żgurat li l-proċeduri ta’ spezzjoni ma jiġux maqbuża;Filwaqt li l-miżuri li għalihom hemm provdut f’din id-Direttiva huma skond ma’ l-opinjoni tal-Kumitat Permanenti dwar l-Għalf għall-bhejjem,ADOTTAT DIN ID-DIRETTIVA:Artikolu 11. Id-dokument li hemm riferenza għalih fl-Artikolu 9(1) tad-Direttiva 95/53/KE għandu jiġi miktub skond ma’ l-abbozz preskritt fl-Anness A. Id-dokument għandu jieħu folja waħda biss.2. Għall-kumpilazzjoni tad-dokument ibbażata fuq l-abbozz preskritt fl-Anness A, ikunu applikabbli r-regoli preskritti fl-Anness B.3. Id-dokument ibbażat fuq l-abbozz preskritt fl-Anness A għandu jinkiteb f’waħda mil-lingwi tal-Komunità li tkun aċċettabbli għall-awtorità kompetenti ta’ l-Istat Membru minn fejn il-prodotti li jkunu ġejjin minn pajjiżi terzi jiġu ntrodotti fit-territorju doganali tal-Komunità.Jekk ikun hemm bżonn, l-awtorità kompetenti ta’ l-Istat Membru ta’ destinazzjoni tista’ teħtieġ mill-persuna konċernata li hemm riferenza għaliha fl-Artikolu 2(1) it-traduzzjoni tad-dokument ibbażata fuq l-abbozz preskritt fl-Anness A mimli skond l-Anness B f’waħda mil-lingwi uffiċjali ta’ dak l-Istat Membru. It-traduzzjoni għandha tieħu post id-dettalji li jikkorrespondu fid-dokument in kwestjoni.4. Kull bidla jew tħassir fuq id-dokument ibbażat fuq l-abbozz preskritt fl-Anness A mill-persuna mhux awtorizzata tagħmlu mhux validu.Artikolu 21. Id-dokument ibbażat fuq l-abbozz preskritt fl-Anness A għandu jitqassam mill-awtorità kompetenti tal-post ta’ dħul lill-persuna konċernata fil-każijiet li hemm riferenza għalihom fl-Artikolu 9(1) tad-Direttiva 95/53/KE u preċiżament:(a) meta l-prodotti jkunu ġejjin minn pajjiż terz u jkunu maħsuba sabiex jingħataw għal ċirkolazzjoni ħielsa fi Stat Membru minbarra f’dak li jkun wettaq il-kontrolli li hemm riferenza għalihom fl-Artikolu 5 u, fejn ikun addattat, fl-Artikolu 7 tad-Direttiva 95/53/KE;(b) meta prodotti mhux tal-Komunità jkunu ħerġin minn żona ħielsa, maħżen ħieles jew maħżen tal-Komunità u jkunu maħsuba sabiex jingħataw għal ċirkolazzjoni ħielsa fi Stat Membru minbarra dak fejn tkun tinsab iż-żona ħielsa, jew fejn ikunu jinsabu fil-maħżen ħieles jew il-maħżen tal-Komunità.2. Jekk il-grupp ikun maqsum f’partijiet differenti, għandu jitqassam dokument ibbażat fuq l-abbozz preskritt fl-Anness A għal kull parti tiegħu.3. Id-dokument ibbażat fuq l-abbozz preskritt fl-Anness A mimli skond l-Anness B għandu jakkompanja l-grupp li jirreferi għalih sa meta jingħata għal ċirkolazzjoni ħielsa fil-Komunità u għandu jiġi ppreżentat lill-awtorità kompetenti ta’ l-Istat Membru fejn il-prodotti jkunu mogħtija għal ċirkolazzjoni ħielsa flimkien ma’ kopja tar-riżultati ta’ l-analiżi tal-laboratorju, fejn ikunu disponibbli.4. L-Istati Membri għandhom jiżguraw li l-awtoritàjiet doganali ma jawtorizzawx il-ħelsien tal-prodotti għal ċirkolazzjoni ħielsa fit-territorju doganali tal-Komunità sakemm ma tkunx ġiet provduta informazzjoni li, kemm fuq il-bażi tad-dokument ibbażat fuq l-abbozz preskritt fl-Anness A mimli skond l-Anness B u ta’ aktar kontrolli li jistgħu jsiru mill-awtoritajiet kompetenti, il-kontrolli fuq il-prodotti in kwistjoni jkunu ġew imwettqa skond l-Artikoli 5 u 7 tad-Direttiva 95/53/KE għas-sodisfazzjon ta’ l-awtorità kompetenti ta’ l-Istat Membru fejn il-prodotti jiġu mogħtija għal ċirkolazzjoni ħielsa.5. L-awtorità kompetenti ta’ l-Istat Membru minn fejn il-prodotti ikunu ġew mogħtija għal ċirkolazzjoni ħielsa fit-territorju doganali tal-Komunità għandha żżomm id-dokument ibbażat fuq l-abbozz preskritt fl-Anness A kif ukoll kopja tar-riżultati ta’ l-analiżi tal-laboratorju, fejn ikunu disponibbli, għal mill-inqas 18-il xahar.Artikolu 31. L-Istati Membri għandhom jadottaw u jippubblikaw mhux aktar tard mill-31 ta’ Marzu 1999, jinformaw immedjatament lill-Kummissjoni bihom, il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva.Għandhom japplikaw dawn id-dispożizzjonijiet mill-1 ta’ April 1999.Id-dispożizzjonijiet għandu jkunu fihom riferenza għal din id-Direttiva jew ikunu akkompanjati b’riferenza bħal din mal-pubblikazzjoni uffiċjali. Dettalji tar-riferenza għandhom jiġu preskritti mill-Istat Membru.2. L-Istati Membri għandhom jibagħtu it-test tad-dispożizzjonijiet primarji tal-liġi nazzjonali li huma jadottaw fl-oqsma koperti b’din id-Direttiva lill-Kummissjoni.Artikolu 4Din id-Direttiva għandha tidħol fis-seħħ fl-20 ġurnata mill-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fl-10 ta’ Settembru 1998.FL-isem il-KummissjoniFranz FischlerMembru tal-Kummissjoni--------------------------------------------------L-ANNESS ADOKUMENT LI JINDIKA L-KONTROLLI FUQ PRODOTTI WŻATI FL-NUTRIZZJONI TA’ BHEJJEM INTRODOTTI FIL-KE MINGĦAND PAJJIŻI TERZI+++++ TIFF +++++--------------------------------------------------L-ANNESS BREGOLI FID-DETTALL GĦALL-KUMPILAZZJONI TAD-DOKUMENT LI HEMM RIFERENZA GĦALIH FL-ANNESS AA. Informazzjoni li għandha x’taqsam mal-grupp ippreżentat1. Fornitur/esportaturIkteb l-isem u l-indirizz sħiħ tal-persuna jew kumpannija konċernata.2. Numru ta’ serjeIkteb in-numru progressiv mogħti lid-dokument mill-awtorità kompetenti.3. DestinatarjuIkteb l-isem u l-indirizz sħiħ tal-persuna jew kumpannija għal min huma ndirizzati l-oġġetti.4. Dokument doganaliIkteb in-numru tad-dokument doganali.5. Dokument li jkun ma l-oġġettiIkteb riferenza għad-dokument li jakkompanja l-grupp.5.1 Immarka b’salib fil-kaxxa addattata. Immarka b’salib fl-’1. ġ…ħ Iva’ jekk jkunu ġew meħuda kampjuni għal testijiet fil-laboratorju kif hemm riferenza fl-Artikolu 6 tad-Direttiva 96/25/KE.6. Min għamel id-dikjarazzjoni/rappreżentantIkteb l-isem u l-indirizz sħiħ tal-persuna jew kumpannija konċernata. Jekk dak li jagħmel id-dikjarazzjoni u l-esportatur/fornitur ikunu l-istess persuna, daħħal ‘fornitur’ jew ‘esportatur’.7. OriġiniDaħħal l-isem u l-indirizz ta’ l-istabbiliment jew il-post ta’ oriġini.7.1 Daħħal l-approvazzjoni jew in-numru ta’ reġistrazzjoni ta’ l-istabbiliment, fejn ikun applikabbli.8. Deskrizzjoni ta’ l-oġġettiImmarka b’salib fil-kaxxa addattata:’[] 8.1’ - għal addittivi/taħlitiet lesti minn qabel’[] 8.2’ - għal għalf’[] 8.3’ - għal għalf għall-bhejjem kompost’[] 8.4’ - għal prodotti li hemm riferenza għalihom f’direttiva 82/471/KEE’[] 8.5’ - għal għalf għall-bhejjem għal għanijiet nutrizzjonali partikolari’[] 8.6’ - għal prodotti oħra u speċifika:9. Kodiċi NMDaħħal il-Kodiċi NM.10. L-ebda pakkettDaħħal il-kwantità ta’ pakketti jew, fil-każ ta’ oġġetti mhux ippakkjati, il-kelma ‘f'daqqa’, kif addattat.11. Piż gross (kg)Daħħal il-piż gross imfisser f’kilogrammi.12. Piż nett (kg)Daħħal il-piż nett imfisser f’kilogrammi.B. Kontrolli mwettqa13. Kontrolli li hemm riferenza għalihom fl-Artikolu 5 tad-Direttiva 95/53/KE13.1 Immarka b’salib.13.2 Immarka b’salib fil-kaxxa addattata.14. Kontrolli li hemm riferenza għalihom fl-Artikolu 7 tad-Direttiva 95/53/KE14.1 Immarka b’salib fil-kaxxa addattata.14.2 Immarka b’salib fil-kaxxa addattata. Immarka b’salib ’1. […] Iva’, jekk ikunu saru testijiet fil-laboratorju u r-riżulatati jkunu disponibbli. F’dan il-każ egħmeż kopja awtentika tar-riżultati tat-testijiet tal-laboratorju u speċifika t-tip ta’ analiżi mitluba b’riferenza għad-Direttiva relevanti li tippreskrivi metodi ta’ analiżi tal-Komunità għall-kontroll uffiċjali ta’ għalf għall-bhejjem jew li tispeċifika t-tip ta’ analiżi.14.3 Immarka b’salib fil-kaxxa addattata. Immarka b’salib ’1. […] Iva’, jekk ikunu ttieħdu kampjuni għal testijiet fil-laboratorju u r-riżulatati jkunu għadhom mhux disponibbli. F’dan il-każ speċifika t-tip ta’ analiżi mitluba b’riferenza għad-Direttiva relevanti li tippreskrivi metodi ta’ analiżi tal-Komunità għall-kontroll uffiċjali ta’ għalf għall-bhejjem jew li tispeċifika t-tip ta’ analiżi.Ċ. Tisħiħ15. Identifikazzjoni sħiħa ta’ l-awtorità kompetenti tal-post ta’ dħul u timbru uffiċjaliIkteb l-isem ta’ l-uffiċċju ta’ l-awtorità kompetenti tal-post ta’ dħul u t-timbru uffiċċjali, li għandu jiġi applikat f’kulur differenti minn dak użat fid-dokument.16. L-uffiċċjal awtorizzatDaħħal id-data, il-firma ta’ l-uffiċjal awtorizzat ta’ l-awtorità kompetenti u l-isem sħiħ b’ittri kapitali.D. Rimarki addizzjonali [1]17. Merfugħ għall-awtorità kompetenti ta’ l-Istat Membru ta’ destinazzjoniDin il-parti tad-dokument hija disponibbli għall-awtorità kompetenti ta’ l-Istat Membru ta’ destinazzjoni għal rimarki eventwali.[1] Mhux obbligatorja.--------------------------------------------------


title: Direttiva 2007/38/KE tal-Parlament Ewropew u tal-Kunsill tal- 11 ta’ Lulju 2007 dwar ir- retrofitting ta’ mirja fuq vetturi tqal tal-merkanzija reġistrati fil-Komunità

text:
               14.7.2007

               MT

               Il-Ġurnal Uffiċjali ta’ l-Unjoni Ewropea

               L 184/25

         DIRETTIVA 2007/38/KE TAL-PARLAMENT EWROPEW U TAL-KUNSILL
   tal-11 ta’ Lulju 2007
   dwar ir-retrofitting ta’ mirja fuq vetturi tqal tal-merkanzija reġistrati fil-Komunità
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi il-Komunitá Ewropea, b’mod partikolari l-Artikolu 71(1)(ċ) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Numru ta’ inċidenti huma kkawżati minn sewwieqa ta’ vetturi tqal tal-merkanzija li ma jindunawx li utenti oħra tat-triq ikunu qegħdin viċin ħafna jew ħdejn il-vettura tagħhom. Dawn l-inċidenti ħafna drabi huma marbuta ma’ xi tibdil fid-direzzjoni fil-crossings, fil-junctions u fir-roundabouts meta s-sewwieqa jonqsu milli jaraw lill-utenti l-oħra tat-triq fil-blind spots li jeżistu fil-partijiet immedjatament madwar il-vettura tagħhom. Huwa stmat li kull sena madwar 400 persuna fl-Ewropa tmut f’ċirkostanzi bħal dawn, ħafna minnhom utenti vulnerabbli tat-triq bħaċ-ċiklisti, motoċiklisti u dawk li jimxu fit-triq.

               (2)

               Fil-White Paper tagħha tat-12 ta’ Settembru 2001“Politika għal trasport Ewropew għall-2010: wasal iż-żmien għal deċiżjoni” il-Kummissjoni Ewropea għamlet mira li tnaqqas bin-nofs in-numru ta’ mwiet fit-toroq fl-UE sa l-2010. Fit-tielet Programm tagħha dwar l-Azzjoni għas-Sigurezza fit-Toroq, il-Kummissjoni impenjat ruħha li tinvestiga l-kwistjoni tar-retrofitting fuq vetturi tqal tal-merkanzija li diġà qegħdin fiċ-ċirkulazzjoni u li għandhom tagħmir għall-viżjoni indiretta biex jitnaqqsu l-blind spots tagħhom u b’hekk isir kontribut għat-tnaqqis ta’ l-imwiet fit-toroq.

               (3)

               Fil-pjan tagħha fuq 10 snin fir-Rapport Finali “Sistema Regolatorja Kompetittiva għall-Vetturi bil-Mutur għas-Seklu 21”, il-Grupp ta’ Livell Għoli CARS 21 irrakkomanda approċċ integrat fir-rigward ta’ sigurezza fit-triq li tinkludi l-introduzzjoni obbligatorja tal-karatteristiċi ta’ sigurezza ġodda, bħalma huma l-mirja, biex jitnaqqsu l-blind spots tal-vetturi tqal tal-merkanzija.

               (4)

               It-tagħmir għal viżjoni indiretta, bħall-mirja ta’ angolu wiesa’ u għall-viċin, cameras, moniters u sistemi oħra ta’ viżjoni indiretta li jkollhom approvazzjoni tat-tip, itejbu l-kamp tal-viżjoni tas-sewwieq u jżidu s-sigurezza tal-vetturi.

               (5)

               Id-Direttiva 2003/97/KE tal-Parlament Ewropew u tal-Kunsill ta’ l-10 ta’ Novembru 2003 dwar it-tqarrib lejn xulxin tal-liġijiet ta’ l-Istati Membri li għandhom x’jaqsmu ma’ l-approvazzjoni skond it-tip tal-viżjoni indiretta u tal-vetturi mgħammra b’dawn il-mezzi (3) filwaqt li jkun hemm potenzjal kbir biex jitnaqqsu n-numru ta’ mwiet tolqot biss il-vetturi reġistrati ġodda.

               (6)

               Għalhekk il-vetturi li qegħdin diġà fiċ-ċirkulazzjoni mhumiex suġġetti għall-obbligi stabbiliti fid-Direttiva 2003/97/KE. Jista’ jkun stmat li dawk il-vetturi mhumiex se jkunu kompletament sostitwiti sa l-2023.

               (7)

               Bħala għajnuna sabiex jitnaqqsu l-inċidenti fatali u serji fit-toroq ikkawżati minn dawk il-vetturi u li jinvolvu l-utenti vulnerabbli tat-triq, huwa xieraq li sadanittant isir prov(v)ediment sabiex il-vetturi kkonċernati jiġu retrofitted b’tagħmir aħjar għal viżjoni indiretta.

               (8)

               Vetturi li qegħdin diġà fiċ-ċirkulazzjoni għandhom jiġu mgħammra b’mirja li jnaqqsu l-blind spots laterali tal-vettura waqt li jissodisfaw ir-rekwiżiti tekniċi tad-Direttiva 2003/97/KE. Dan huwa teknikament fattibbli għall-maġġoranza tal-vetturi kkonċernati.

               (9)

               Huwa għalhekk xieraq u proporzjonat li jiġu provduti eżenzjonijiet u derogi għal vetturi li ma tantx għad fadlilhom biex jitneħħew, vetturi li huma mgħammra b’mirja laterali li l-kamp ta’ viżjoni tagħhom ikopri kem(m)xejn inqas mill-kampijiet ta’ viżjoni stabbiliti fid-Direttiva 2003/97/KE, u l-vetturi fejn it-tagħmir b’mirja konformi ma’ dik id-Direttiva ma jkunx vijabbli ekonomikament.

               (10)

               Il-vetturi fil-kategoriji N2 and N3 li oriġinalment kienu reġistrati u/jew li kellhom approvazzjoni tat-tip u/jew bdew jintużaw qabel l-1 ta’ Jannar 2000, u li jkunu mħaddma l-aktar minħabba l-interess storiku tagħhom m’għandhomx jintlaqtu mir-regoli u l-proċeduri stabbiliti f’din id-Direttiva.

               (11)

               Għall-vetturi tqal tal-merkanzija li, minħabba raġunijiet tekniċi u/jew ekonomiċi, ma jistgħux jinġiebu konformi bis-sħiħ mar-rekwiżiti ta’ din id-Direttiva, l-awtoritajiet kompetenti għandhom jipprovdu u japprovaw soluzzjonijiet alternattivi. F’dawn il-każijiet l-Istati Membri għandhom jikkomunikaw listi ta’ soluzzjonijiet tekniċi permessi u approvati lill-Kummissjoni, li min-naħa tagħha, għandha tagħmilhom disponibbli għall-Istati Membri kollha.

               (12)

               Sabiex is-suq ilaħħaq mad-domanda għolja għal mirja f’perjodu qasir ta’ żmien għandha ssir dispożizzjoni għal perjodu tranżitorju.

               (13)

               Il-vetturi tqal tal-merkanzija li ġew retrofitted qabel id-dati tat-transpożizzjoni tad-Direttiva 2003/97/KE b’tagħmir ta’ viżjoni indiretta li l-biċċa l-kbira jkopru il-kamp ta’ viżjoni mitluba minn dik id-Direttiva għandhom jiġu eżentati mir-rekwiżiti ta’ din id-Direttiva.

               (14)

               L-eżerċizzju tar-retrofitting għandu jiġi akkumpanjat minn miżuri adegwati mfassla biex jikber l-għarfien tal-perikli marbuta ma’ l-eżistenza ta’ blind spots tal-vetturi tqal tal-merkanzija, inklużi kampanji li jqajmu kuxjenza mmirati lejn utenti vulnerabbli, kif ukoll għall-aġġustament u l-użu korrett ta’ tagħmir ta’ viżjoni indiretta.

               (15)

               Vetturi oħra barra minn dawk koperti minn din id-Direttiva, bħal vetturi ħfief tal-merkanzija u xarabanks, li m’humiex mgħammra b’tagħmir imtejjeb għal viżjoni indiretta wkoll huma involuti f’inċidenti li jikkonċernaw blind spots. Għalhekk, il-leġislazzjoni Komunitarja dwar rekwiżiti ta’ sigurezza attivi u passivi għandha tkun riveduta b’mod kontinwu bil-għan li tittejjeb u tkun promossa s-sigurezza fuq it-toroq.

               (16)

               Għall-finijiet ta’ analiżi iżjed komprensiva u strateġija futura dwar it-tnaqqis ta’ l-inċidenti dovuti għall-blind spots, il-Kummissjoni għandha, skond id-Deċiżjoni tal-Kunsill 93/704/KE tat-30 ta’ Novembru 1993 dwar il-ħolqien ta’ database tal-Komunità dwar inċidenti tat-triq (4) u atti rilevanti oħrajn tal-Komunità, bħad-Deċiżjoni Nru 2367/2002/KE tal-Parlament Ewropew u tal-Kunsill tas-16 ta’ Diċembru 2002 dwar il-programm ta’ l-istatistiċi fil-Komunità bejn l-2003 sa l-2007 (5), tiġbor data rilevanti mill-Istati Membri u tipproċessaha kif meħtieġ.

               (17)

               Id-Direttiva tal-Kunsill 96/96/KE ta’ l-20 ta’ Diċembru 1996 dwar l-approssimazzjoni tal-liġijiet ta’ l-Istati Membri li għandhom x’jaqsmu mat-testijiet dwar jekk il-vetturi u l-karrijiet tagħhom humiex tajba għat-triq (6) tistipula li għandhom isiru testijiet perjodiċi dwar jekk humiex tajba għat-triq għal vetturi bil-mutur użati għall-ġarr ta’ merkanzija u li jkollhom piż massimu permissibbli li jeċċedi t-3,5 tunnellati, għallinqas fuq bażi annwali. Huwa meħtieġ li l-vetturi tqal tal-merkanzija jkunu, fost l-oħrajn, mgħammra b’mirja ta’ wara li jkunu konformi mar-rekwiżiti ta’ din id-Direttiva sabiex jgħaddu minn dan it-test dwar jekk humiex tajba għat-triq. Iċ-ċertifikati, li jattestaw li huma tajba għat-triq, maħruġa mill-Istati Membri għal vetturi reġistrati fit-territorju tagħhom huma rikonoxxuti reċiprokament għall-finijiet taċ-ċirkolazzjoni libera tal-vetturi fit-toroq ta’ l-Istati Membri.

               (18)

               Ladarba l-għan ta’ din id-Direttiva, jiġifieri r-retrofitting ta’ vetturi li qegħdin diġà fiċ-ċirkulazzjoni fil-Komunità, ma jistax jinkiseb biżżejjed mill-Istati Membri u jista’ għalhekk, minħabba l-iskala u l-effetti tagħha, jinkiseb aħjar fil-livell Komunitarju, il-Komunità tista’ tadotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li hu meħtieġ sabiex jinkiseb dak l-għan.

               (19)

               Konformement mal-punt 34 tal-Ftehima Interistituzzjonali dwar it-tfassil aħjar tal-liġijiet (7), l-Istati Membri huma mħeġġa sabiex, kemm għalihom, kif ukoll fl-interess tal-Komunità, ifasslu t-tabelli tagħhom, li kemm jista’ jkun għandhom juru l-korrelazzjoni bejn din id-Direttiva u l-miżuri ta’ traspożizzjoni, u sabiex jippubblikawhom,

         ADOTTAW DIN ID-DIRETTIVA:
   Artikolu 1
   Din id-Direttiva tistabbilixxi r-rekwiżiti għat-tagħmir ta’ sistemi ta’ viżjoni indiretta fuq vetturi ta’ kategoriji N2 u N3, kif imsemmi fil-punt 2 tat-Taqsima A ta’ l-Anness II mad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom (8), li huma reġistrati fil-Komunità.
   Artikolu 2
   1.   Din id-Direttiva għandha tapplika għal vetturi tal-kategoriji N2 u N3 li ma jkollhomx l-approvazzjoni tat-tip jew li ma jkunux approvati bħala vettura unika taħt id-Direttiva 2003/97/KE.
   2.   Din id-Direttiva ma għandhiex tapplika għal dawn li ġejjin:

               (a)

               vetturi tal-kategoriji N2 u N3 reġistrati qabel l-1 ta’ Jannar 2000;

               (b)

               vetturi tal-kategorija N2 li jkollhom piż massimu permissibbli li ma jeċċedix 7,5 tunnellati, fejn ikun impossibbli li tiġi installata mera tal-klassi V b’mod li jiżgura li jiġu sodisfatti l-kundizzjonijiet li ġejjin:

                           (i)

                           l-ebda parti tal-mera ma tkun inqas minn 2 m (tista’ tiġi applikata tolleranza ta’ + 10 ċm) mill-art, irrispettivament mill-pożizzjoni ta’ l-aġġustament, meta l-vettura jkollha tagħbija li tikkorrispondi għall-piż massimu teknikament permissibbli għaliha; u

                           (ii)

                           (i)l-mera tkun għal kollox viżibbli mill-pożizzjoni tas-sewqan;

               (ċ)

               vetturi tal-kategoriji N2 u N3 li jkunu suġġetti għal miżuri nazzjonali li daħlu fis-seħħ qabel id-dati tat-traspożizzjoni tad-Direttiva 2003/97/KE, u li jeħtieġu l-installazzjoni, fuq in-naħa tal-passiġġier, ta’ mezzi oħra ta’ viżjoni indiretta li jkopru mhux anqas minn 95% tal-kamp totali ta’ viżjoni fil-livell ta’ l-art ta’ mirja tal-klassi IV u tal-klassi V taħt dik id-Direttiva.

         Artikolu 3
   1.   B’effett mis-6 ta’ Awwissu 2007 u mhux aktar tard mill-31 ta’ Marzu 2009, l-Istati Membri għandhom jesiġu li l-vetturi kollha msemmija fl-Artikolu 2(1) ikunu mgħammra, fuq in-naħa tal-passiġġieri, b’mirja ta’ angolu wiesa’ u għall-viċin li jissodisfaw ir-rekwiżiti għall-mirja tal-klassi IV u l-mirja tal-klassi V skond id-Direttiva 2003/97/KE rispettivament.
   2.   B’deroga mill-paragrafu 1, il-konformità mar-rekwiżiti ta’ din id-Direttiva għandha titqies bħala miksuba meta l-vetturi mgħammra, fuq in-naħa tal-passiġġier, b’mirja ta’ angolu wiesa’ u għall-viċin li l-kombinazzjoni tal-kampijiet ta’ viżjoni tagħhom tkopri mhux inqas minn 95 % tal-kamp ta’ viżjoni fil-livell ta’ l-art ta’ mirja tal-klassi IV u mhux inqas minn 85 % tal-kamp ta’ viżjoni fil-livell ta’ l-art ta’ mera tal-klassi V taħt id-Direttiva 2003/97/KE.
   3.   Il-vetturi msemmija fl-Artikolu 2 li, minħabba nuqqas ta’ soluzzjonijiet tekniċi disponibbli u ekonomikament vijabbli, ma jistgħux jiġu mgħammra b’mirja li jikkonformaw mar-rekwiżiti stipulati fil-paragrafi 1 jew 2 ta’ dan l-Artikolu, jistgħu jiġu mgħammra b’mirja supplimentari u/jew tagħmir ieħor ta’ viżjoni indiretta, kemm-il darba l-kombinazzjoni ta’ tali tagħmir ikun ikopri mhux anqas minn 95 % tal-kamp ta’ viżjoni fil-livell ta’ l-art ta’ mirja tal-Klassi IV, u mhux anqas minn 85 % tal-kamp ta’ viżjoni fil-livell ta’ l-art ta’ mirja ta’ Klassi V skond id-Direttiva 2003/97/KE.
   4.   L-Istati Membri għandhom jikkomunkaw lista ta’ soluzzjonijiet tekniċi konformi ma’ dan l-Artikolu lill-Kummissjoni. Il-Kummissjoni għandha tpoġġi l-informazzjoni notifikata għad-dispożizzjoni tal-pubbliku permezz tal-websajt tagħha jew kwalunkwe mezzi oħra adegwati, għall-Istati Membri kollha.
   Artikolu 4
   1.   Il-konformità mar-rekwiżiti stipulati fl-Artikolu 3(1), (2) u (3) għandha tiġi stabbilita permezz ta’ prova mogħtija minn Stat Membru skond l-Artikolu 3 tad-Direttiva 96/96/KE.
   2.   Il-Kummissjoni, assistita mill-kumitati msemmija fl-Artikolu 8 tad-Direttiva 96/96/KE u fl-Artikolu 13(1) tad-Direttiva 70/156/KEE, fl-oqsma rispettivi tagħhom, għandha tieħu l-miżuri adegwati sabiex tiżgura li t-tagħmir imsemmi fl-Artikolu 3 ta’ din id-Direttiva jiġi installat u jiġi ttestjat sabiex jiġu stabbiliti il-konformità tiegħu u jekk hux tajjeb għat-triq skond ir-rekwiżiti ta’ din id-Direttiva. Dawn il-miżuri għandhom jittieħdu sa mhux aktar tard mis-6 ta’ Awwissu 2008.
   Artikolu 5
   Sas-6 ta’ Awwissu 2011, il-Kummissjoni għandha tippreżenta lill-Parlament Ewropew u lill-Kunsill rapport dwar l-implimentazzjoni ta’ din id-Direttiva flimkien ma’ studju dwar inċidenti dovuti għall-blind spots li jkopri l-vetturi kollha u l-ispejjeż involuti, bil-għan li tittejjeb is-sigurezza fit-toroq. Fuq il-bażi ta’ analiżi aktar komprensiva dwar l-ispejjeż imqabbla mal-benefiċċji, ir-rapport tal-Kummissjoni għandu jkun akkumpanjat, jekk ikun il-każ, minn proposta għar-reviżjoni tal-leġislazzjoni eżistenti.
   Artikolu 6
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma’ din id-Direttiva sas-6 ta’ Awwissu 2008. Għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jad(d)ottaw dawn id-dispożizzjonijiet, għandu jkollhom referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li dawn jadottaw fil-qasam kopert minn din id-Direttiva.
   Artikolu 7
   Din id-Direttiva tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 8
   Din id-Direttiva hija indirizzata lill-Istati Membri.

      Magħmula fi Strasburgu, 11 ta’ Lulju 2007.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         M. LOBO ANTUNES

      (1)  Opinjoni ta’ l-14 ta’ Marzu 2007 (għadha mhix pubblikata fil-Ġurnal Uffiċjali).

      (2)  Opinjoni tal-Parlament Ewropew ta’ l-10 ta’ Mejju 2007 (għadha mhix pubblikata fil-Ġurnal Uffiċjali) u Deċiżjoni tal-Kunsill tal-25 ta’ Ġunju 2007.

      (3)  ĠU L 25, 29.1.2004, p. 1. Direttiva kif emendata l-aħħar mid-Direttiva tal-Kunsill 2006/96/KE (ĠU L 363, 20.12.2006, p. 81).

      (4)  ĠU L 329, 30.12.1993, p. 63. Id-Deċiżjoni kif emendata mir-Regolament tal-Parlament Ewropew u tal-Kunsill (KE) Nru 1882/2003 (ĠU L 284, 31.10.2003, p. 1).

      (5)  ĠU L 358, 31.12.2002, p. 1. Id-Deċiżjoni kif emendata mid-Deċiżjoni Nru 787/2004/KE (ĠU L 138, 30.04.2004, p. 12).

      (6)  ĠU L 46, 17.2.1997, p. 1. Id-Direttiva kif emendata l-aħħar mir-Regolament (KE) Nru 1882/2003.

      (7)  ĠU C 321, 31.12.2003, p. 1.

      (8)  ĠU L 42, 23.2.1970, p. 1. Id-Direttiva kif emendata l-aħħar mid-Direttiva 2007/37/KE (ĠU L 161, 22.6.2007, p. 60).


title: Direttiva tal-Kummissjoni 2006/77/KE tad- 29 ta' Settembru 2006 li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar livelli massimi ta’ komposti organokloriċi fl-għalf ta’ l-annimali Test b'rilevanza għaż-ŻEE.

text:
                  1.12.2007

                  MT

                  Il-Ġurnal Uffiċjali ta’ l-Unjoni Ewropea

                  254

            DIRETTIVA TAL-KUMMISSJONI 2006/77/KE
      tad-29 ta' Settembru 2006
      li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar livelli massimi ta’ komposti organokloriċi fl-għalf ta’ l-annimali
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar il-prodotti mhux mixtieqa fl-għalf ta’ l-annimali (1), u b'mod partikolari l-Artikolu 8(1) tagħha,
      Billi:

                  (1)

                  Id-Direttiva 2002/32/KE tistipola li l-użu ta’ prodotti li huma intenzjonati għall-għalf għall-bhejjem li fihom livelli ta’ sustanzi mhux mixtieqa li jaqbżu l-livelli massimi stipolati fl-Anness I ta’ dik id-Direttiva huwa pprojbit.

                  (2)

                  Meta d-Direttiva 2002/32/KE ġiet adottata, il-Kummissjoni ddikjarat li l-Anness I ta’ dik id-Direttiva għandu jiġi rivedut fuq il-bażi ta’ l-assessjar tar-riskju xjentifiku aġġornat u billi tittieħed in konsiderazzjoni l-projbizzjoni ta’ kull dilwizzjoni ta’ prodotti kkontaminati li mhumiex f’konformità li huma intenzjonati għall-għalf tal-bhejjem.

                  (3)

                  Fuq talba tal-Kummissjoni, l-Awtorità Ewropea għas-Sigurtà ta’ l-Ikel (l-EFSA) adottat opinjoni rigward l-aldrin u d-dieldin fid-9 ta’ Novembru 2005 (2).

                  (4)

                  L-għalf tal-ħut li fih relattivament proporzjoni ogħla ta’ żejt tal-ħut fil-formolazzjoni, instab li fih livelli sinifikanti ta’ aldrin/dieldin. Huwa għalhekk xieraq li jiġu emendati d-dispożizzjonijiet eżistenti, ibbażati fuq il-konklużjonijiet ta’ l-opinjoni xjentifika u d-data ta’ monitoraġġ disponibbli.

                  (5)

                  Fuq talba tal-Kummissjoni, l-EFSA adottat opinjoni relatata ma’ l-endosulfan fl-20 ta' Ġunju 2005 (3).

                  (6)

                  Fuq il-bażi tal-konklużjonijiet ta’ l-opinjoni xjentifika u d-data ta’ monitoraġġ disponibbli, huwa xieraq li jiġi emendat il-livell massimu għall-endosulfan fiż-żejt tal-ħxejjex nej sabiex tiġi kkunsidrata sa ċertu punt il-konċentrazzjoni ta’ l-endosulfan fiż-żejt tal-ħxejjex nej meta mqabbel mal-livell fiż-żejt taż-żrieragħ.

                  (7)

                  Fuq talba tal-Kummissjoni, l-EFSA adottat opinjoni relatata mal-hexachlorocyclohexanes (α, β, γ HCH) fl-4 ta’ Lulju 2005 (4) u opinjoni dwar l-endrin fid-9 ta' Novembru 2005 (5).

                  (8)

                  Fuq il-bażi tal-konklużjonijiet ta’ l-opinjonijiet xjentifiċi u d-data ta’ monitoraġġ disponibbli, ebda modifika għal-livelli massimi eżistenti rigward il-hexachlorocyclohexanes u l-endrin, ma hi neċessarja.

                  (9)

                  Rigward l-aldrin, id-dieldrin, il-chlordane, id-DDT, l-endrin, il-heptachlor, il-hexachlorobenzene u l-hexachlorocyclohexanes (HCH), it-terminu “xaħmijiet” għandu jiġi ssostitwit bit-termini “xaħmijiet u żjut” biex jindika b’mod ċar li x-xaħmijiet u ż-żjut kollha, inkluż ix-xaħam ta’ l-annimali, iż-żjut tal-ħxejjex u ż-żejt tal-ħut, huma koperti.

                  (10)

                  Id-Direttiva 2002/32/KE għandha għalhekk tiġi emendata kif suppost.

                  (11)

                  Il-miżuri previsti f’din id-Direttiva huma konformi ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 2002/32/KE huwa emendat kif stipolat fl-Anness ta’ din id-Direttiva.
      Artikolu 2
      L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex ikunu f’ konformità ma’ din id-Direttiva sa mhux aktar tard minn tnax-il xahar wara d-dħul fis-seħħ. Għandhom mingħajr dewmien jipprovdu lill-Kummissjoni bit-test ta' dawn id-dispożizzjonijiet u bit-tabella korrispendenti bejn dawn id-dispożizzjonijiet u din id-Direttiva.
      Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
      Artikolu 3
      Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata fil-Ġurnal Uffiċjali ta' l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, 29 ta' Settembru 2006.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 140, 30.5.2002, p. 10. Id-Direttiva kif emendata l-aħħar bid-Direttiva 2006/13/KE (ĠU L 32, 4.2.2006, p. 44).

         (2)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata ma’ l-aldrin u d-dieldrin bħala sustanza mhux mixtieqa fl-għalf għall-bhejjem adottata fit-9 ta' Novembru 2005.
      http://www.efsa.eu.int/science/contam/contam_opinions/1251/contam_op_ej285_aldrinanddieldrin_en1.pdf

         (3)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata ma’ l-endosulfan bħala sustanza mhux mixtieqa fl-għalf għall-bhejjem adottata fit-20 ta' Ġunju 2005.
      http://www.efsa.eu.int/science/contam/contam_opinions/1025/contam_op_ej234_endosulfan_en_updated21.pdf

         (4)  Opinjoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata mal-gamma-HCH u hexachlorocyclohexanes oħra bħala sustanzi mhux mixtieqa fl-għalf għall-bhejjem adottata fit-4 ta’ Lulju 2005.
      http://www.efsa.eu.int/science/contam/contam_opinions/1039/contam_op_ej250_hexachlorocyclohexanes_en2.pdf

         (5)  Opijoni tal-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) fuq talba tal-Kummissjoni relatata ma’ l-endrin bħala sustanza mhux mixtieqa fl-għalf għall-bhejjem adottata fit-9 ta' Novembru 2005.
      http://www.efsa.eu.int/science/contam/contam_opinions/1252/contam_op_ej286_endrin_en1.pdf

         ANNESS
         Ir-ringieli 17 sa 26 ta’ l-Anness I għad-Direttiva 2002/32/KE huma hawnhekk sostitwiti b'dan li ġej:

                        Sustanzi mhux mixtieqa

                        Prodotti intenzjonati għall-għalf għall-bhejjem

                        Kontenut massimu f’ mg/kg (ppm) li huwa relattiv għal oġġett ta’ l-għalf b’kontenut ta’ umdità ta’ 12 %

                        (1)

                        (2)

                        (3)

                                    “17.

                                    Aldrin (*)

                        L-għalf kollu ħlief

                        0,01  (**)

                                    18.

                                    Dieldrin (*)

                                    —

                                    ix-xaħmijiet u ż-żjut

                        0,1  (**)

                                    —

                                    l-għalf tal-ħut

                        0,02  (**)

                                    19.

                                    Camphechlor (toxaphene) — somma ta’ indikaturi ta’ konġeneri CHB 26, 50 u 62 (***)

                                    —

                                    Ħut, annimali akkwatiċi oħrajn, il-prodotti u l-prodotti sekondarji tagħhom bl-eċċezzjoni taż-żejt tal-ħuta

                        0,02

                                    —

                                    Żejt tal-ħuta (****)

                        0,2

                                    —

                                    Oġġetti ta’ l-għalf għall-ħut (****)

                        0,05

                                    20.

                                    Chlordane (total ta' iżomeri cis- u trans- u oxychlordane espressi bħala chlordane)

                        L-għalf kollu ħlief

                        0,02

                                    —

                                    ix-xaħmijiet u ż-żjut

                        0,05

                                    21.

                                    DDT (total ta’ DDT-, TDE- u DDE-iżomeri, expressi bħala DDT)

                        L-għalf kollu ħlief

                        0,05

                                    —

                                    ix-xaħmijiet u ż-żjut

                        0,5

                                    22.

                                    Endosulfan (total ta' iżomeri alpha- u beta- u endosulfansulphate espressi bħala endosulfan)

                        L-għalf kollu ħlief

                        0,1

                                    —

                                    qamħirrum u prodotti tal-qamħirrum li ġejjin mill-ipproċessar tiegħu

                        0,2

                                    —

                                    żejt taż-żrieragħ u prodotti li ġejjin mill-ipproċessar tagħhom ħlief żejt tal-ħxejjex nej

                        0,5

                                    —

                                    żejt tal-ħxejjex nej

                        1,0

                                    —

                                    għalf komplet għall-ħut

                        0,005

                                    23.

                                    Endrin (total ta’ endrin u delta-ketoi-endrin, espressi bħala endrin)

                        L-għalf kollu ħlief

                        0,01

                                    —

                                    ix-xaħmijiet u ż-żjut

                        0,05

                                    24.

                                    Heptachlor (total ta’ heptachlor u heptachlorepoxide, espressi bħala heptachlor)

                        L-għalf kollu ħlief

                        0,01

                                    —

                                    ix-xaħmijiet u ż-żjut

                        0,2

                                    25.

                                    Hexachlorobenzene (HCB)

                        L-għalf kollu ħlief

                        0,01

                                    —

                                    ix-xaħmijiet u ż-żjut

                        0,2

                  26.   Hexachlorocyclohexane (HCH)

                                    26.1

                                    alpha-isomers

                        L-għalf kollu ħlief

                        0,02

                                    —

                                    ix-xaħmijiet u ż-żjut

                        0,2

                                    26.2

                                    beta-isomers

                        Materjali kollha ta’ l-għalf ħlief’

                        0,01

                                    —

                                    x-xaħmijiet u ż-żjut

                        0,1

                        L-għalf kompost kollu ħlief

                        0,01

                                    —

                                    għalf kompost għall-bhejjem ta’ l-ifrat għall-ħalib

                        0,005

                                    26.3

                                    gamma-isomers

                        L-għalf kollu ħlief

                        0,2

                                    —

                                    ix-xaħmijiet u ż-żjut

                        2,0

            (*)  Waħedhom jew kombinati espressi bħala dieldrin

            (**)  Livelli massimi ta’ adlrin u dieldrin, waħedhom jew kombinati, espressi bħala dieldrin.

            (***)  Sistema ta’ numri skond Parlar, bil-prefiss CHB jew ‘Parlar’:

                     —

                     CHB 26: 2-endo, 3-exo, 5-endo, 6-exo, 8,8,10,10-octochlorobornane,

                     —

                     CHB 50: 2-endo, 3-exo, 5-endo, 6-exo, 8,8,9,10,10-nonachlorobornane,

                     —

                     CHB 62: 2,2,5,5,8,9,9,10,10-nonachlorobornane.

            (****)  Il-livelli għandhom jiġu riveduti sal-31 ta’ Diċembru 2007 bil-għan li jitnaqqsu l-livelli massimi.”


title: Id-Direttiva tal-Kunsill tat-30 ta’ Mejju 1978 dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ ko-assigurazzjoni Komunitarja

text:
Avviż Legali Importanti

|

31978L0473

Official Journal L 151 , 07/06/1978 P. 0025 - 0027 Finnish special edition: Chapter 6 Volume 2 P. 0003  Greek special edition: Chapter 06 Volume 2 P. 0014  Swedish special edition: Chapter 6 Volume 2 P. 0003  Spanish special edition: Chapter 06 Volume 2 P. 0028  Portuguese special edition Chapter 06 Volume 2 P. 0028

		Id-Direttiva tal-Kunsilltat-30 ta’ Mejju 1978dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ ko-assigurazzjoni Komunitarja(78/473/KEE)IL-KUNSILL TAL-KOMUNITAJIET EWROPEJ,Wara li kkunsidra t- Trattat li jistabbilixxi l-Komunità Ekonomika Ewropea, u b’mod partikolari l- Artikoli 57(2) u 66 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal- Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi t-twettiq effettiv tan-negozju ta’ ko-assigurazzjoni Komunitarja għandu jiġi ffaċilitat b’minimu ta’ koordinazzjoni sabiex jiġu pprevenuti l-kompetizzjoni distorta u l-inugwaljanza ta’ trattament, mingħajr ma tiġi effettwata l-libertà li teżisti f’diversi Stati Membri;Billi din il-koordinazzjoni tkopri biss dawk l-operazzjonijiet ta’ ko-assigurazzjoni li huma ekonomikament iktar importanti, jiġifieri dawk li għar-raġuni tan-natura jew tad-daqs tagħhom x’aktarx ikunu koperti minn ko-assigurazzjoni internazzjonali;Billi din id-Direttiva b’hekk tikkostitwixxi l-ewwel pass lejn il-koordinazzjoni ta’ l-operazzjonijiet kollha li jistgħu jitwettqu permezz tal-libertà li jiġu pprovduti servizzi; billi din il-koordinazzjoni, fil-fatt, hija s-suġġett tal-proposta għat-tieni Direttiva tal-Kunsill dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta apparti minn assigurazzjoni tal-ħajja u li tistabbilixxi dispożizzjonijiet biex jiġi ffaċilitat l-eżerċizzju effettiv tal-libertà li jiġu pprovduti servizzi, li l-Kummissjoni għaddiet lill-Kunsill fit-30 ta’ Diċembru 1975 [3];Billi l-assiguratur ewlieni jinstab f’qagħda aħjar mill-ko-assiguraturi l-oħrajn biex jistudja t-talbiet u jiffissa l-ammont minimu ta’ riservi għal talbiet pendenti;Billi hemm għaddej xogħol fuq l-għeluq ta’ impriżi ta’ l-assigurazzjoni; billi għandha ssir dispożizzjoni f’dan l-istadju biex jiġi assigurat li, fil-każ ta’ għeluq, benefiċjarji taħt kuntratti Komunitarji ta’ ko-assigurazzjoni jgawdu ugwaljanza ta’ trattament ma’ benefiċjarji fir-rigward tan-negozju l-ieħor ta’ l-assigurazzjoni, mingħajr distinzjoni taċ-ċittadinanza ta’ dawn il-persuni;Billi għandha tiġi pprovduta ko-operazzjoni speċjali fil-qasam ta’ ko-assigurazzjoni Komunitarja kemm bejn l-awtoritajiet kompetenti ta’ sorveljanza ta’ l-Istati Membri u kemm bejn dawk l-awtoritajiet u l-Kummissjoni; billi kull prattika li tista’ tindika użu ħażin ta’ l-iskop ta’ din id-Direttiva għandha tiġi eżaminata tul din il-kooperazzjoni,ADOTTA DIN ID-DIRETTIVA:IT-TITOLU IDispożizzjonijiet ġeneraliL-Artikolu 11. Din id-Direttiva għandha tapplika għal operazzjonijiet ta’ ko-assigurazzjoni Komunitarja msemmija fl-Artikolu 2 li jirrelataw għar-riskji kklassifikati taħt il-punt A. 4, 5, 6, 7, 8, 9, 11, 12, 13, u 16 ta’ l-Anness ma’ l-Ewwel Direttiva tal-Kunsill ta’ l-24 ta’ Lulju 1973 dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu mal-bidu u t-twettiq tan-negozju ta’ assigurazzjoni diretta apparti minn assigurazzjoni tal-ħajja [4], hawnhekk iżjed ’il quddiem imsejħa "l-ewwel Direttiva ta’ Koordinazzjoni".M’għandhiex tapplika, madanakollu, għal operazzjonijiet Komunitarji ta’ ko-assigurazzjoni li jkopru riskji klassifikati taħt il-punt A. 13 li jikkonċerna ħsara kkawżata minn fonti nukleari jew minn prodotti mediċinali. L-esklużjoni ta’ assigurazzjoni kontra ħsara li toriġina minn prodotti mediċinali għandha tiġi eżaminata mill-Kunsill fi żmien ħames snin min-notifika ta’ din id-Direttiva.2. Din id-Direttiva għandha tapplika għar-riskji msemmija fl-ewwel sub-paragrafu tal-paragrafu 1 li għar-raġuni tan-natura tagħhom jew tad-daqs tagħhom jitolbu għall-parteċipazzjoni ta’ diversi assigurati għall-koperta tagħhom.Kull diffikultà li tista’ tinqala’ mill-implementazzjoni ta’ dan il-prinċipju għandha tiġi eżaminata skond l-Artikolu 8.L-Artikolu 21. Din id-Direttiva għandha tapplika biss għal dawk l-operazzjonijiet Komunitarji ta’ ko-assigurazzjoni li jissodisfaw il-kundizzjonijiet li ġejjin:(a) ir-riskju, fis-sens ta’ l-Artikolu 1(1), huwa kopert b’kuntratt singolu b’laġġju ġenerali u għall-istess perijodu minn tnejn jew aktar impriżi ta’ l-assigurazzjoni, hawnhekk iżjed ’il quddiem magħrufa bħala l-"ko-assiguraturi", kull wieħed għalih; wieħed minn dawn l-intrapriżi għandu jkun l-assiguratur ewlieni;(b) ir-riskju jinstab fil-Komunità;(ċ) għall-iskop li jiġi kopert dan ir-riskju, l-assiguratur ewlieni huwa awtorizzat skond il-kondizzjonijiet stabbiliti fl-Ewwel Direttiva ta’ Koordinazzjoni, jiġifieri, huwa ttrattat bħallikieku kien l-assiguratur li jkopri r-riskju kollu;(d) mill-anqas wieħed mill-ko-assiguraturi jipparteċipa fil-kuntratt permezz ta’ uffiċju prinċipali, aġenzija jew fergħa stabbilita fi Stat Membru ta’ xort’ oħra minn dak ta’ l-assiguratur ewlieni;(e) l-assiguratur ewlieni jassumi kompletament ir-rwol tal-mexxej fil-prattika ta’ ko-assiguratur u b’mod partikolari jiddetermina t-termini u l-kondizzjonijiet ta’ assigurazzjoni u ratifika.2. Dawk l-operazzjonijiet ta’ ko-assigurazzjoni li ma jissodisfawx il-kundizzjonijiet stabbiliti fil-paragrafu 1 jew li jkopru riskji ta’ xort’ oħra minn dawk speċifikati fl-Artikolu 1 għandhom jibqgħu suġġetti għal-liġijiet nazzjonali operattivi fiż-żmien meta tiġi fis-seħħ din id-Direttiva.L-Artikolu 3Id-dritt ta’ impriżi li jkollhom l-uffiċċju prinċipali tagħhom fi Stat Membru u li huma suġġetti għal u jissodisfaw il-ħtiġiet ta’ l-Ewwel Direttiva ta’ Koordinazzjoni biex jipparteċipaw f’ko-assigurazzjoni Komunitarja ma jistax ikun soġġett għal ebda dispożizzjonijiet barra minn dawk ta’ din id-Direttiva.IT-TITOLU IIKundizzjonijiet u proċeduri għal ko-assigurazzjoni KomunitarjaL-Artikolu 41. L-ammont ta’ riservi tekniċi għandu jiġi ddeterminat mill-koassiguraturi differenti skond ir-regoli ffissati mill-Istat Membru fejn huma stabbiliti jew, fin-nuqqas ta’ dawn ir-regoli, skond il-prattika konswetudinarja ta’ dak l-Istat. Madanakollu, r-riserva għal talbiet pendenti għandha tkun mill-anqas ugwali għal dik iddetereminata mill-assiguratur ewlieni skond ir-regoli jew il-prattika ta’ l-Istat li fih dak l-assiguratur ikun stabbilit.2. Ir-riservi tekniċi stabbiliti mill-ko-assiguraturi differenti għandhom ikunu rappreżentati b’assi li jaqblu. Madanakollu, jista’ jingħata mill-Istati Membri li fihom il-ko-assiguraturi huma stabbiliti ir-rilassament tar-regola ta’ assi li jaqblu, sabiex jittieħed kont tal-ħtiġiet ta’ amministrazzjoni soda ta’ intrapriżi ta’ assigurazzjoni. Dawn l-assi għandhom ikunu lokalizzati jew fl-Istati Membri li fihom il-ko-assiguraturi huma stabbiliti jew fl-Istat Membru li fih l-assiguratur ewlieni jkun stabbilit, skond liema minnhom jagħżel l-assiguratur.L-Artikolu 5L-Istati Membri għandhom jassiguraw li l-ko-assiguraturi stabbiliti fit-territorju tagħhom iżommu informazzjoni statistika li turi il-firxa ta’ operazzjonijiet Komunitarji ta’ ko-assigurazzjoni u l-pajjizi kkonċernati.L-Artikolu 6L-awtoritajiet ta’ sorveljanza ta’ l-Istati Membri għandhom jikkooperaw mill-qrib fl-implementazzjoni ta’ din id-Direttiva u għandhom jipprovdu lil xulxin bl-informazzjoni kollha neċessarja għal dan l-iskop.L-Artikolu 7Fil-każ li intrapriża ta’ l-assigurazzjoni tingħalaq, impenni li joriġinaw minn parteċipazzjoni f’kuntratti Komunitarji ta’ ko-assigurazzjoni għandhom ikunu sodisfatti bl-istess metodu bħal dawk li joriġinaw taħt kuntratti oħrajn ta’ l-assigurazzjoni ta’ dik l-intrapriża, mingħajr distinzjoni dwar iċ-ċittadinanza ta’ l-assigurat u l-benefiċjarji.IT-TITOLU IIIDispożizzjonijiet FinaliL-Artikolu 8Il-Kummissjoni u l-awtoritajiet kompetenti ta’ l-Istati Membri għandhom jikkooperaw mill-qrib għall-iskop li jiġu eżaminati xi diffikultajiet li jistgħu jinqalgħu fl-implementazzjoni ta’ din id-Direttiva.Matul din il-kooperazzjoni għandhom jeżaminaw b’mod partikolari kull prattika li tista’ tindika li l-iskop tad-dispożizzjonijiet ta’ din id-Direttiva u b’mod partikolari ta’ Artikolu 1(2) u l-Artikolu 2 qegħdin jiġu użati ħażin jew minħabba li l-assiguratur ewlieni mhuwiex qed jassumi r-rwol ta’ mexxej fil-prattika ta’ koassigurazzjoni jew inkella minħabba li huwa ċar li r-riskji ma jeħtiġux il-parteċipazzjoni ta’ tnejn jew aktar assiguraturi għall-koperta tagħhom.L-Artikolu 9Il-Kummissjoni għandha tissottometti lill-Kunsill, fi żmien sitt snin min-notifika ta’ din id-Direttiva, rapport dwar l-iżvilupp ta’ ko-assigurazzjoni Komunitarja.L-Artikolu 10L-Istati Membri għandhom jemendaw id-dispożizzjonijiet nazzjonali tagħhom sabiex jikkonformaw ma’ din id-Direttiva fi żmien 18-il xahar min-notifika tagħha u għandhom minnufih jinfurmaw lill-Kummissjoni bihom.Id-dispożizzjonijiet b’hekk emendati għandhom jiġu applikati fi żmien 24 xahar minn din in-notifika.L-Artikolu 11Man-notifika ta’ din id-Direttiva, l-Istati Membri għandhom jassiguraw li t-test tad-dispożizzjonijiet ewlenija tal-liġijiet, regolamenti jew miżuri amministrattivi li huma jadottaw fil-qasam kopert minn din id-Direttiva jkunu kkomunikati lill-Kummissjoni.L-Artikolu 12Din id-Direttiva hija indirizzata lill-Istati Membri.Magħmula fi Brussel, fit-30 ta’ Mejju 1978.Għall- KunsillIl-PresidentI. Nørgaard[1] ĠU C 60, tat-13.3.1975, p. 16.[2] ĠU C 47, tas-27.2.1975, p. 40.[3] ĠU C 32, tat-12.2.1976, p. 2.[4] ĠU L 228, tas-16.8.1973, p. 3.--------------------------------------------------